b"\n_START_ARTICLE_\nHabitatge al carrer Gurb, 29\n_START_SECTION_\nDescripci\xc3\xb3\n_START_PARAGRAPH_\nEdifici civil. Casa entre mitgeres de planta baixa i dos pisos. La planta no presenta cap ordre compositiu, els pisos tenen un eix de composici\xc3\xb3 vertical centrat. L'edifici \xc3\xa9s cobert a dues vessants sense r\xc3\xa0fec, ja que est\xc3\xa0 coronat per una cornisa. Les obertures de les finestres s\xc3\xb3n de pedra i els ampits estan motllurats. Lamentablement les modificacions que s'han fet a l'antic portal, possiblement reaprofitat, desmereixen tot l'edifici.\n_START_SECTION_\nHist\xc3\xb2ria\n_START_PARAGRAPH_\nL'antic cam\xc3\xad de Gurb sorg\xc3\xad com la prolongaci\xc3\xb3 del carrer de les Neus vers el segle XII i on s'anaren transformant les masies i edificacions en cases entre mitgeres que seguien el tra\xc3\xa7at natural del cam\xc3\xad. Al segle XV es constru\xc3\xad l'esgl\xc3\xa9sia g\xc3\xb2tica dels Carmelitans prop de l'actual carrer Arquebisbe Alemany, enderrocada el 1655 en convertir-se la ciutat en pla\xc3\xa7a fortificada contra els francesos durant la guerra dels Segadors. Als segles XVII-XVIII es constru\xc3\xad l'actual convent i l'esgl\xc3\xa9sia dels Carmelitans cal\xc3\xa7ats. Al segle XVIII la ciutat experimenta un fort creixement i aquests carrers itinerants es renoven formant part de l'Eixample Morat\xc3\xb3. Al segle XIX, amb la urbanitzaci\xc3\xb3 de l'Horta d'en Xandri entre el carrer Gurb i de Manlleu tamb\xc3\xa9 es renova. Actualment el carrer viu una etapa d'estancament i convindria revitalitzar-lo_NEWLINE_L'edifici es degu\xc3\xa9 construir el 1727 a jutjar per la llinda del portal. No es troba al Cat\xc3\xa0leg del Patrimoni Arquitect\xc3\xb2nic del terme municipal de Vic."